Palatul Buckingham ar putea fi deschis publicului. Planurile prințului Charles după ce va deveni rege.
Palatul Buckingham ar putea oferi acces liber publicului pe tot timpul anului. Prințul Charles vrea ca mai multe reședințe regale să fie deschise spre vizitare, după ce va deveni rege.
Prințul Charles vrea să se apropie mai mult de oameni. Pentru asta, el intenționează să ofere oamenilor accesul la palatele regale atunci când va deveni rege, scrie The Guardian.Prințul de Wales dorește ca Palatul Buckingham, Clarence House, Castelul Windsor, Sandringham și Balmoral să fie transformate din "spații private în locuri publice“, potrivit Sunday Times.Moștenitorul tronului vrea ca aceste reședințe regale să se deschidă mai larg pentru perioade mai lungi în cursul anului. Despre aceste planuri, prințul Charles ar fi vorbit cu Ducesa de Cornwall, Ducele și Ducesa de Cambridge și alți apropiați ai casei regale.Astfel, prințul Charles are în vedere deschiderea Palatului Buckingham și a grădinilor pe tot parcursul anului, când va fi rege, inclusiv atunci când se află în reședință.